**7. A, B IN C: NAVODILA ZA DELO DOMA (23.3. – 27.3.2020)**

V vaših zvezkih je že zapis o enem od rimskih mest na naših tleh.

V prihodnjem tednu bi imeli tehniški dan o Rimljanih v našem mestu (mogoče nam ga bo enkrat kasneje tudi uspelo izvesti).

Do takrat pa boste sami poiskali nekaj podatkov **o našem mestu v času Rimljanov**.

* Opis Kastre tokrat zapišite na list papirja (vsaj A4 – velikost strani v zvezku)
* Lahko pišete ročno, lahko tipkate.
* Če radi rišete, lahko kaj narišete. Če vam je lažje poiskati slike na internetu, je tudi v redu.
* Izdelka ni potrebno natisniti. Lahko ga, a bom vsem ostalim jaz natisnila izdelke, ko se vidimo.
* **Če nimate dostopa do računalnika, mi pišite in bom za vas prilagodila navodila.**

Naslov izdelka izberite sami.

**Vsebina**:

Vsi veste, da so arheologi zadnja 3 leta kopali na področju Lavričevega trga in tudi marsikaj našli. Najdbe še vedno preučujejo, da bodo lahko nove ugotovitve predstavili v knjižni obliki (pa na razstavi…). O najdbah so poročali tudi časopisi, spletna stran naše občine….

Vaša naloga je poiskati podatke o rimski Kastri, poskusite pa zaslediti tudi kakšno novo razlago, ki so jo že povedali arheologi.

Da bo delo lažje, nekaj povezav:

Predstavitev turističnih znamenitosti našega mesta: <https://www.ajdovscina.si/ajdovscina/zgodovina/zgodovinski_kraji/2012082508113168/Rimska%20utrdba%20Kastra%20/>

<http://www.dedi.si/dediscina/420-poznoanticna-utrdba-kastra-ajdovscina>

daljše, a natančno besedilo o najdbah: <https://www.zvkds.si/sites/www.zvkds.si/files/uploads/files/publication/ajdovscina_144dpi_.pdf>

še nekaj o novejših odkritjih:

<https://www.lokalne-ajdovscina.si/article/2018101211221498/ajdovscina__meka_rimskih_ostalin_/>

<https://krog.sta.si/2516233/arheoloska-odkritja-sredi-ajdovscine-potrjujejo-zgodovinske-domneve>

<https://www.dnevnik.si/1042759742>

Ne pozabite navesti virov. Besedila iz spleta ne kopirajte dobesedno, ugotovitve predstavite s svojimi besedami. In seveda: če imate vprašanja, težave, potrebujete nasvet… mi pišite.

Lepo se imejte.